Publication: Magyar Közlöny
Issue: MK-1998-10 (Year: 1998, Number: 10)
Era: 1990-2004
Section: 1993. évi LXXIX. törvény (a továbbiakban: közoktatásról
Paragraph Index: 595

(1) A tankönyvvé nyilvánítás iránti kérelmet a kiadónak kell benyújtania a Művelődési és Közoktatási Minisztériumhoz. A kérelemben nyilatkozni kell arról, hogy a könyvet milyen iskolatípus, mely évfolyam, illetőleg műveltségi terület, szakképzési szakterület, tantárgy tanításához készítették, továbbá a tankönyv megjelenési formájáról. Ha a 2. § ib) pontjában felsoroltak tankönyvvé nyilvánítását kérik, meg kell jelölni azt a tankönyvet, ismeretanyagot, amelynek alkalmazásához nélkülözhetetlen. Abban az esetben, ha a könyv több iskolatípusban, évfolyamon, műveltségi területen, szakképzési szakterületen alkalmazható, illetve a szöveggyűjtemény, feladatgyűjtemény, atlaszt stb. több tankönyv alkalmazásához, több ismeretanyag elsajátításához nélkülözhetetlen, a kérelemben valamennyit fel kell tüntetni.

Source: https://magyarkozlony.hu/hivatalos-lapok/06a2dc811a7c53d9314916cf7c37ccffd00d32a5/dokumentumok/7f882d0053d6b2f1ebf2361f1fa32395aedd2a79/letoltes